यदि आप उच्च रक्तचाप से बचना चाहते हैं तो मोबाइल फोन का इस्तेमाल कम करें। एक नये शोध में यह दावा किया गया है कि मोबाइल फोन का अधिक इस्तेमाल रक्तचाप बढ़ा सकता है। समाचार एजेंसी आरआईए नोवोस्ती के अनुसार, सैन फ्रांसिस्को में अमेरिकन सोसाइटी ऑफ हाइपरटेंशन की वार्षिक बैठक में जारी अध्ययन के मुताबिक, मोबाइल फोन के अधिक इस्तेमाल से 'सिस्टोलिक ब्लड प्रेशर' बढ़ सकता है, जिससे अंतत: हृदय रोग का खतरा भी बढ़ सकता है।